1. Når vi ser på **nuværende flowchart** for alle børn, er der så noget vi med fordel kunne justere/gøre mere af, er der noget vi slet ikke gør, noget vi bør blive skarpere på i forhold til egen praksis/vores samarbejde. Skriv meget gerne ned, hvis der er noget I finder utydeligt m.m. i flowchartet, som der skal kigges på centralt fra.
2. Når vi ser på hvordan vi **kan styrke overgange for børn med særlige behov.** Hvad gør vi så allerede? Er der noget af det vi har hørt i dag, som kunne inspirere os til at gøre mere af noget/gøre noget andet/prøve noget af? Eksempel i forhold til: Få skole tidligere ind i samarbejde omkring børnene, tidlig involvering af forældre, overgangsvoksne efter sommerferien, de gode overgangsbeskrivelser eller andet? (se gerne slides og flowchart med anbefalinger til inspiration).
3. Er vi tydelige på **hinandens roller og ansvar** i processen omkring overgange fra børnehave til skole. Er der noget her vi bør blive skarpere på, have tydeligere retningslinjer for m.m.?

4. Har vi **fælles forståelse** af centrale begreber som;

4. a) ”Skoleparat”. Hvad har børnehave/skole af forventninger til hvad børnene skal kunne inden skolestart? Hvad er skoleparat? Hvad er formålet med sidste år i børnehave og første år i skole (børnehaveklasse)

b) Lovgivning tilsiger at børnehaven skal **”etablere et skoleunderstøttende pædagogisk læringsmiljø, som skaber sammenhæng til børnehaveklassen”.** Hvad er forståelsen for denne opgave? Og hvordan samarbejder vi om dette? Er der noget vi kangøre mere af/anderledes her? Kender vi hinandens praksis tilstrækkeligt?

5. Er der **andre temaer/emner end dem som vi har berørt**, som vi kan være undersøgende på i forhold til egen praksis/vores samarbejde omkring overgange fra børnehave til skole, som kan styrke overgange for børn med særlige behov?

6. Hvad aftaler vi, at vi gør herfra (både på egen skole/i egen børnehave og i samarbejde). Kræver det et møde hvor vi arbejder videre? Hvad arbejder vi videre med hver især og i samarbejde på tværs? Er der noget vi er særlige opmærksomme på i det videre arbejde? Udfyld her arket: Videre arbejde/samarbejde herfra som både findes som udprintet ark og på hjemmesiden